Ministru kabineta noteikumu projekta **"Grozījumi Ministru kabineta 2018. gada 17. jūlija noteikumos Nr. 421 "Kārtība, kādā veic gadskārtējā valsts budžeta likumā noteiktās apropriāciju izmaiņas""**sākotnējās ietekmes novērtējuma ziņojums

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts "Grozījumi Ministru kabineta 2018. gada 17. jūlija noteikumos Nr. 421 "Kārtība, kādā veic gadskārtējā valsts budžeta likumā noteiktās apropriāciju izmaiņas"" (turpmāk – noteikumu projekts) sagatavots, lai pilnveidotu elastības mehānismu budžeta vadības procesos par iepriekšējā gadā neizlietotajiem asignējumiem, kuru resurss ir dotācija no vispārējiem ieņēmumiem (turpmāk – neizlietotie asignējumi), nodrošinātu nepārtrauktu budžetēšanu un lai stiprinātu pašvaldību atbildību par līdzekļu pieprasījumu sagatavošanu, salāgotu normatīvos aktus, novēršot dažādu interpretāciju iespējamību un mazinātu iespējamos valsts budžeta izdevumus, izmaksājot kompensācijas pašvaldībām apropriācijās neparedzētiem izdevumiem. Noteikumi stājas spēkā nākamajā dienā pēc to publicēšanas Latvijas Republikas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Finanšu ministrijas iniciatīvas, ņemot vērā Ministru prezidenta 2019. gada 10. decembra rezolūciju Nr.2019-1.1.1./49-49 un pamatojoties uz grozījumiem Likuma par budžetu un finanšu vadību (likumprojekts Nr.814/Lp13) 9.1 pantā, kas attiecas uz neizlietoto asignējumu un projektu uzturēšanas apropriācijas rezervi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir noteikt budžeta programmas "Apropriācijas rezerve" izmantošanas kārtību atbilstoši Saeimas 2020.gada 23.novembrī apstiprinātajam likumam "Grozījumi Likumā par budžetu un finanšu vadību" (likumprojekts Nr.814/Lp13), kā arī veikt likuma "Par palīdzību dzīvokļa jautājumu risināšanā" 27.2 panta 3.1 daļas normas salāgošanu ar Ministru kabineta 2018. gada 17. jūlija noteikumiem Nr. 421 "Kārtība, kādā veic gadskārtējā valsts budžeta likumā noteiktās apropriāciju izmaiņas" (turpmāk – noteikumi Nr.421), stiprināt pašvaldību atbildību par līdzekļu pieprasījumu sagatavošanu, kā arī noteikt pašvaldības, gadījumā, ja tā iznomā tās īpašumā vai valdījumā esošu infrastruktūras objektu, tiesības pretendēt uz līdzekļu saņemšanu neparedzēto izdevumu segšanai no valsts pamatbudžeta līdzekļiem tikai tad, ja tā būs veikusi tās īpašumā vai valdījumā esoša infrastruktūras objekta apdrošināšanu.**Apropriācijas rezerve**Noteikumu Nr.421 4.nodaļa noteic, kādā kārtībā veicama līdzekļu pārdale no programmas "Apropriācijas rezerve". Ņemot vērā Finanšu ministrijas izstrādāto modeli, kā ministrijām un citām centrālajām valsts iestādēm nākamajā saimnieciskajā gadā pieprasīt līdzekļus, lai turpinātu iesāktos projektus un darbības, ņemot vērā iepriekšējā gadā neizlietotos asignējumus, kā arī izdarītos attiecīgos grozījumus Likumā par budžetu un finanšu vadību (turpmāk – LBFV) (plašāka informācija iekļauta Finanšu ministrijas sagatavotajā informatīvajā ziņojumā[[1]](#footnote-1) un likuma anotācijā[[2]](#footnote-2)), attiecīgi nepieciešams izdarīt atbilstošus grozījumus arī noteikumos Nr.421. Tā kā izmaiņas ir visaptverošas, noteikumu Nr.421 4.nodaļa "Līdzekļu pārdale no programmas "Apropriācijas rezerve"" tiek izteikta jaunā redakcijā.Attiecībā uz projektu uzturēšanas apropriācijas rezervi normatīvais regulējums pēc būtības netiek mainīts un šo jautājumu regulē LBFV 9.¹ panta otrā daļa (finansējums projektu uzturēšanai – kuri tiek pabeigti, bet finansējums to uzturēšanai budžetā nav ieplānots), savukārt noteikumu projektā uz projektu uzturēšanu attiecas 20., 21., 23.2, 23.3 punkts un 3.pielikuma II.sadaļa. Vienlaikus noteikumu projekts paredz noteikumus Nr.421 papildināt ar 21.punktu, kas noteic ministrijas tiesības līdz n gada 15.septembrim pieteikties finansējuma saņemšanai no n gada projektu uzturēšanas apropriācijas rezerves, kas atbilst LBFV 9.1 panta otrajā daļā minētajiem nosacījumiem. Termiņš "15.septembris" noteikts, ņemot vērā ierastos attiecīgā gada budžeta likumā noteiktos termiņus par neizlietoto līdzekļu pārdali uz līdzekļiem neparedzētiem gadījumiem. Piemēram, likuma "Par valsts budžetu 2021.gadam" 54.pants noteic, ka finanšu ministram ir tiesības ministrijām un citām centrālajām valsts iestādēm līdz 2021.gada 30.septembrim nepārdalīto šā likuma 50., 51., 52. un 53.pantā minētajās budžeta resora "74. Gadskārtējā valsts budžeta izpildes procesā pārdalāmais finansējums" programmās noteikto apropriāciju pārdalīt uz programmu 02.00.00 "Līdzekļi neparedzētiem gadījumiem". Noteikumu projekts paredz noteikumu Nr.421 20.punktu saglabāt iepriekšējā redakcijā, papildinot ar atsauci uz LBFV. Noteikumu projekts precizē noteikumu Nr.421 22.punktu, svītrojot nosacījumu par asignējumu neizlietošanu no ministrijas darbības neatkarīgu iemeslu dēļ, jo līdzekļu pieprasīšanas kritēriji tagad noteikti LBFV (tiesību norma attiecīgi papildināta ar atsauci). Atbilstoši LBFV 9.1 panta trešajai daļai uz nākamo saimniecisko gadu ir pārnesami šādi slēgtie asignējumi: izdevumi pamatkapitāla veidošanai, izdevumi subsīdijām, dotācijām un starptautiskajai sadarbībai, izdevumi atlīdzībai, precēm un pakalpojumiem un izdevumu transferti Valsts sociālās apdrošināšanas aģentūras darbības finansēšanai.No neizlietoto asignējumu rezerves finansējumu var pieprasīt tādiem prioritārajiem pasākumiem, kuri nav pretrunā ar LBFV noteikto attiecībā uz kritēriju "kuru mērķis ir sasniegts jau iepriekšējā saimnieciskajā gadā"[[3]](#footnote-3). Ja ministrijai n-1 saimnieciskajā gadā izveidosies neizmantotais valsts budžeta asignējums n-1 gadā plānotajam prioritārajam pasākumam, tad:1) ja prioritārais pasākums ir īstenots un tā mērķis ir sasniegts, neizmantotais valsts budžeta asignējums nav pārceļams;2) ja prioritārais pasākums nav īstenots un tā mērķis nav sasniegts, neizmantotais valsts budžeta asignējums ir pārceļams, lai turpinātu prioritāro pasākumu, un, iespējams, lai īstenotu citas prioritātes un pasākumus pēc ministrijas ieskatiem.Attiecīgi, ja ministrijai vai citai centrālajai valsts iestādei izveidosies neizmantotais valsts budžeta asignējums n-1 gadā plānotajam prioritārajam pasākumam un šis neizmantotais finansējums tiks pārdalīts pasākumiem n gadā, tam nebūs nepieciešams Ministru kabineta lēmums.Noteikumu projekts precizē noteikumu Nr.421 23.punktu, samazinot iesniedzamās informācijas apjomu resoram, jo turpmāk tiks prasīts iesniegt informāciju par resursu, izdevumu, kā arī slēgto valsts budžeta asignējumu apmēru n-1 gadā valsts pamatfunkciju īstenošanai kopumā par resoru (izņemot neizlietotos asignējumus budžeta programmā 99.00.00 "Līdzekļu neparedzētiem gadījumiem izlietojums"), norādot sadalījumu pa budžeta izdevumu kodiem atbilstoši ekonomiskajām kategorijām, atsevišķi norādot kopsummu par neizlietotajiem asignējumiem, kas n-1 gadā radušies no vienreizējiem prioritārajiem pasākumiem un terminētiem vienreizējiem pasākumiem. Vairs nebūs jānorāda slēgto valsts budžeta asignējumu apmēru n-1 gadā sadalījumā pa programmām (apakšprogrammām) un pamatbudžeta izdevumu konta numurs. Grozījumi Likumā par budžetu un finanšu vadību noteic, ka neizlietoto asignējumu rezervi var pārdalīt, ņemot vērā iepriekšējā saimnieciskajā gadā neizlietotos asignējumus valsts pamatfunkciju īstenošanai (izņemot 99.00.00 programmu), kuru resurss izdevumu segšanai bija dotācija no vispārējiem ieņēmumiem. Tas nozīmē, ka no rezerves prasītā summa nedrīkst pārsniegt summu, par kādu iepriekšējā gadā tika samazināta piešķirtā dotācija no vispārējiem ieņēmumiem saskaņā ar Ministru kabineta 2010.gada 28.decembra noteikumu Nr.1220 "Asignējumu piešķiršanas un izpildes kārtība" 50.punktu.Noteikumi Nr.421 tiek papildināti ar 231.punktu, kurš stiprina resora atbildību par resursu saprātīgu sadali resora izvirzīto mērķu un prioritāšu sasniegšanai, kā arī noteic, ka līdzekļu pieprasīšana no neizlietoto apropriāciju rezerves nevar apdraudēt ministrijas spējas pildīt tās uzņemtās ilgtermiņa saistības.Tādējādi vienlaikus ar finanšu elastību un lielāku patstāvību "nozarei ir jārēķinās ar tās rīcībā esošo budžetu, attiecīgi līdzekļi jaunām prioritātēm primāri ir jārod, pārskatot esošos budžeta izdevumus un politikas, nevis pieprasot papildu finansējumu. Šādas pieejas īstenošana nozares ministram piešķirtu lielāku brīvību un tiesības piemērot finanšu elastības rīkus un mazāku administratīvo slogu, lai sasniegtu optimālu un līdzsvarotu resursu sadali nozares ietvaros un nodrošinātu nozares attīstībai nepieciešamo mērķu sasniegšanu."[[4]](#footnote-4) Pieprasot finanšu līdzekļus, kas atbilst resora n-1 gadā neizlietotiem asignējumiem, ministrija n gadā pati lemj par līdzekļu sadalījumu pa sava resora budžeta programmām/apakšprogrammām un izdevumu ekonomiskajām kategorijām. Konkrēta resora neizlietotie asignējumi var tikt izmantoti tikai tā paša resora vajadzībām. Noteikumu Nr.421 232.punktā tiek precizēta terminoloģija (termins "mērķis" tiek aizstāts ar terminu "pasākums" atbilstoši kontekstam), un minētais punkts noteiks, ka ministrija no apropriācijas rezerves saņemto finansējumu attiecīgajam pasākumam izlieto līdz n gada beigām. Ja finansējums nav izlietots attiecīgajam pasākumam, turpmākajos gados tam pašam pasākumam finansējumu no apropriācijas rezerves nepieprasa.Savukārt 233.punkts detalizētāk paskaidro kritēriju piemērošanu attiecībā uz apropriāciju pārdalēm starp programmām, apakšprogrammām un klasifikācijas kodiem sakarā ar jaunu kritēriju ieviešanu apropriācijas rezerves pārdalē.Ņemot vērā izmaiņas, ko paredz noteikumu projekts, attiecīgi nepieciešams precizēt veidlapas un izteikt jaunā redakcijā noteikumu Nr.421 1.pielikumu "Valsts budžeta likuma kārtējam gadam valsts pamatbudžeta/speciālā budžeta ieņēmumu un izdevumu atšifrējums sadalījumā pa programmām un apakšprogrammām", 3.pielikuma II.sadaļu "Līdzekļu pārdale no programmas "Apropriācijas rezerve"" un precizēt 3.pielikuma VI.sadaļas tekstu.**Līdzekļi neparedzētiem gadījumiem**Šobrīd saskaņā ar noteikumu Nr.421 46. un 47.punktu pašvaldība līdzekļus var pieprasīt valsts pamatbudžeta apropriācijās neparedzētiem izdevumiem katastrofu, dabas stihiju un ugunsgrēku seku novēršanai, to radīto zaudējumu kompensēšanai pašvaldību īpašumā vai valdījumā esošajiem infrastruktūras objektiem, kā arī likumos un Ministru kabineta tiesību aktos noteiktiem neparedzētiem gadījumiem. Pašvaldība pieprasījumā minētajam objektam nodrošina līdzfinansējumu radīto zaudējumu novēršanai ne mazāk kā 30 procentu apmērā, izņemot gadījumu, ja objekts ir sociālās aprūpes centrs, dienas aprūpes centrs, sociālā māja vai speciālā izglītības iestāde, kas nodrošina internāta pakalpojumus. Ja objekts ir apdrošināts, pašvaldības līdzfinansējumā ietilpst objekta apdrošināšanas prēmija attiecīgajam gadam. Lielu stihisku nelaimju gadījumā, ja radīto zaudējumu apmērs pārsniedz divus procentus no pašvaldības plānotajiem budžeta izdevumiem kārtējā gadā, Ministru kabinets var pieņemt lēmumu par citiem līdzekļu piešķiršanas nosacījumiem. Pašvaldību iesniegtos pieprasījumus par finanšu līdzekļu piešķiršanu īpašumā vai valdījumā esošajiem infrastruktūras objektiem izskata tikai tad, ja radīto zaudējumu kompensēšanai nepieciešamā kopējā summa ir lielāka par 1 400 *euro* un ja tiesību aktos nav noteikts citādi. Savukārt saskaņā ar noteikumu Nr.421 48. un 49.punktu pašvaldībai nepieciešamos līdzekļus pieprasa Vides aizsardzības un reģionālās attīstības ministrija. Vides aizsardzības un reģionālās attīstības ministrijai ir tiesības pieprasīt un saņemt no pašvaldības papildu informāciju, ja tā nepieciešama konkrētā pieprasījuma izskatīšanai.Saskaņā ar likuma "Par palīdzību dzīvokļa jautājumu risināšanā" 27.2 panta otro daļu pašvaldība var sniegt palīdzību dzīvojamās mājas īpašniekam (īpašniekiem) vai dzīvokļu īpašniekiem, piešķirot finansējumu tādam mērķim kā dzīvojamās mājas renovācijai, kurā jālikvidē terora akta, avārijas, stihiskas nelaimes vai citas katastrofas sekas. Saskaņā ar likuma "Par palīdzību dzīvokļa jautājumu risināšanā" 27.2 panta 3.1 daļu un piekto daļu valsts atlīdzina pašvaldību izdevumus palīdzības sniegšanai dzīvojamās mājas īpašniekam tādas dzīvojamās mājas renovācijai, kurā likvidējamas terora akta, avārijas, stihiskas nelaimes vai citas katastrofas sekas, normatīvajos aktos par līdzekļu piešķiršanu neparedzētiem gadījumiem paredzētajā kārtībā un apmērā. Kārtību, kādā tiek sniegta minētā palīdzība, un palīdzības apmēru nosaka pašvaldība savos saistošajos noteikumos.Ievērojot likuma "Par palīdzību dzīvokļa jautājumu risināšanā" 27.2 panta 3.1 daļā minēto atsauci uz normatīvajiem aktiem par līdzekļu piešķiršanu neparedzētiem gadījumiem un salāgojot tiesību normas, noteikumu projekts paredz tiesības pašvaldībām pieprasīt līdzekļus to pašvaldības izdevumu kompensēšanai, kas izmaksāti atbilstoši pašvaldības saistošajiem noteikumiem dzīvojamās mājas īpašniekam (īpašniekiem) vai dzīvokļu īpašniekiem dzīvojamās mājas renovācijai, lai likvidētu terora akta, avārijas, stihiskas nelaimes vai citas katastrofas sekas saskaņā ar likumu "Par palīdzību dzīvokļa jautājumu risināšanā". Pašvaldībai pieprasījumā minētajam infrastruktūras objektam būs jānodrošina līdzfinansējums ne mazāk kā 50 procentu apmērā.Lai stiprinātu pašvaldību atbildību par līdzekļu pieprasījumu sagatavošanu, noteikumu projekts paredz noteikt, ka pašvaldība, sagatavojot pieprasījumu par izdevumu kompensēšanu no valsts pamatbudžeta no līdzekļiem neparedzētiem izdevumiem, ir atbildīga par pilnīgas un patiesas informācijas un dokumentu iesniegšanu Vides aizsardzības un reģionālās attīstības ministrijai, kura nepieciešamības gadījumā var pieprasīt arī papildu informāciju. Noteikumu projekts tiek papildināts ar atbilstošo pielikumu, līdz ar to pašvaldībai, aizpildot šo pielikumu, ir iespēja  pārliecināties, izvērtēt un izdarīt secinājumu, vai līdzekļu pieprasījumu iesniegt, vai arī noskaidrojies pamatots iemesls, kas liedz to darīt. Vienlaikus, aizpildot pieteikumu, pašvaldība jau būtu sagatavojusi visu nepieciešamo dokumentu kopumu tālākajam pieteikuma izskatīšanas procesam un vairs nebūtu lieks laika patēriņš dokumentu meklēšanai un iesniegšanai. Informācija pielikumā par cietušo infrastruktūras objektu jāaizpilda saskaņā ar noteikumu projektā paredzētā 47. un47.1 punktaprasībām.Lai mazinātu iespējamos valsts budžeta izdevumus, izmaksājot kompensācijas pašvaldībām apropriācijās neparedzētiem izdevumiem, noteikumu projekts paredz, ka, ja pašvaldība iznomā tās īpašumā vai valdījumā esošu infrastruktūras objektu, tad tā var pretendēt uz līdzekļu saņemšanu neparedzēto izdevumu segšanai no valsts pamatbudžeta līdzekļiem tikai gadījumā, ja ir veikusi tās īpašumā vai valdījumā esoša infrastruktūras objekta apdrošināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Noteikumu projektā paredzētie pasākumi īstenojami esošo piešķirto valsts budžeta līdzekļu ietvaros.Noteikumu Nr.421 46. punktā minētais nosacījums neattiecas uz gadījumiem, ja pašvaldības izdevumi dabas stihiju (piemēram, zibens, lietavas) seku novēršanai ir saistīti, piemēram, ar koku un zaru zāģēšanu, to šķeldošanu, jo postījumi nav nodarīti pašvaldības īpašumā vai valdījumā esošam infrastruktūras objektam.Ir situācijas, kad Ministru kabinets uzdod valsts institūcijai sadarbībā ar pašvaldības institūciju pildīt konkrētus uzdevumus noteiktā jomā. Piemēram, Ministru kabineta 2020. gada 6. novembra rīkojumā Nr.655 “[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)” paredzēto iedzīvotāju pārvietošanās aizlieguma kontroli uzdots nodrošināt Valsts policijai sadarbībā arī ar pašvaldības policiju, vienlaikus uzdodot Iekšlietu ministrijai iesniegt Ministru kabinetā attiecīgu rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (Ministru kabineta 2020. gada 30. decembra protokollēma Nr. 89 1. § 3. un 4. punkts). Gadījumā, ja par to lēmis Ministru kabinets vai tas noteikts tiesību aktā, pašvaldībai nepieciešamos finanšu līdzekļus var pieprasīt arī cita nozares ministrija. Minētais skatāms kontekstā ar Covid-19 infekcijas izplatības seku pārvarēšanas likuma 24. pantu, kas noteic, ka pasākumus ar Covid-19 izplatību saistītā valsts apdraudējuma un tā seku novēršanai un pārvarēšanai finansē no budžeta finansētajām institūcijām iedalītajiem valsts budžeta un pašvaldību budžetu līdzekļiem. Ministru kabinets pēc pamatota ministriju pieprasījuma var pieņemt lēmumu par valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu no valsts budžeta programmas 02.00.00 “Līdzekļi neparedzētiem gadījumiem””. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrijas un citas centrālās valsts iestādes, pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |
| --- | --- |
|  | **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par noteikumu projektu 2020.gada 27.oktobrī publicēta Finanšu ministrijas tīmekļa vietnē [www.fm.gov.lv](http://www.fm.gov.lv) sadaļā "Sabiedrības līdzdalība" – "Tiesību aktu projekti" – "Valsts budžeta politika". Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. |
| 2. | Sabiedrības līdzdalība projekta izstrādē | Uzziņa 2020. gada 27. oktobrī publicēta Finanšu ministrijas tīmekļa vietnē <https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project675> un Valsts Kancelejas tīmekļvietnē <https://www.mk.gov.lv/content/ministru-kabineta-diskusiju-dokumenti>. Viedokļus varēja sniegt līdz 2020. gada 10.novembrim. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Sabiedrība pēc noteikumu pieņemšanas tiks informēta ar publikāciju oficiālajā izdevumā "Latvijas Vēstnesis" un normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālas valsts iestādes, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un to struktūras nemainās, jaunas institūcijas netiek veidotas. |
| 3. | Cita informācija | Nav. |

Finanšu ministrs J.Reirs

Freiberga 67083874

Aija.Freiberga@fm.gov.lv

Zvaigzne 67083976

Zanete.Zvaigzne@fm.gov.lv

1. "Informatīvais ziņojums "Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" izstrādes procesā" (Pieejams: https://www.fm.gov.lv/lv/budzets2020 sadaļā "Izdevumu pārskatīšana") [↑](#footnote-ref-1)
2. Saeimas 2020.gada 23.novembrī apstiprinātais likums "Grozījumi Likumā par budžetu un finanšu vadību" (likumprojekts Nr.814/Lp13) [↑](#footnote-ref-2)
3. Vienreizējs prioritārais pasākums ir prioritārais pasākums ar konkrētu sākuma un beigu termiņu, bet terminēts vienreizējs pasākums (neatkarīgi no finansējuma avota) – pasākums (kurš var arī nebūt prioritārais pasākums) ar konkrētu izpildes beigu termiņu. [↑](#footnote-ref-3)
4. "Informatīvais ziņojums "Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2020., 2021. un 2022. gadam" "Par 2020. gadam" izstrādes procesā" (Pieejams: <https://www.fm.gov.lv/lv/budzets2021> sadaļā "Izdevumu pārskatīšana") [↑](#footnote-ref-4)